Cătălin Drulă, întrebat dacă va candida la prezidențiale: "Eu sunt liderul celui mai mare partid din această alianță"
Liderul USR, Cătălin Drulă, a fost întrebat în cadrul unui interviu pentru publicația din Republica Moldova Ziarul de Gardă dacă va candida la funcția de președinte al României la alegerile din toamna lui 2024. Drulă, care se află într-o alianță electorală cu Ludovic Orban (Forța Dreptei) și Eugen Tomac (PMP), nu a răspuns tranșant, dar a subliniat că el este "liderul celui mai mare partid din această alianță":
- "Nu avem un anunț oficial, dar este o șansă foarte bună să se întâmple așa. Eu sunt liderul celui mai mare partid din această alianță. Un lider de partid trebuie să-și asume o astfel de candidatură. Nu sunt încă pregătit să dau această știre chiar în emisiunea noastră, deși mi-ar face plăcere. Vom avea acest anunț la momentul potrivit", a declarat liderul USR, Cătălin Drulă.
De menționat că liderul USR a stârnit nemulțumiri în interiorul alianței, cu precădere în organizațiile din teritoriu atât ale partidului său, cât mai ales ale celorlalte partide din ADU, din cauza declarațiilor sau deciziilor tranșante ori unilaterale, în special în stabilirea candidaților din teritoriu, au explicat surse politice pentru G4Media. Unul dintre exemple este la Constanța, iar în alte situații, cum ar fi în Sălaj sau Sibiu, organizațiile Forța Dreptei au rămas fără membri, acuzând că partidul condus de Orban "s-a predat" USR-ului.
Liderii USR, PMP și Forța Dreptei au anunțat public, în decembrie 2023, formarea Alianţei Dreapta Unită (ADU) și au spus că alianța electorală va participa cu liste comune la toate cele patru alegeri din 2024: europarlamentare, locale, parlamentare și prezidențiale.
Liderii USR, PMP și Forța Dreptei au depus la Biroul Electoral Central (BEC) protocolul de constituire a alianței electorale "Alianța Dreapta Unită", cu scopul de a participa pe liste comune la alegerile europarlamentare și locale, care a fost contestat de reprezentantul PSD în BEC, Victor Mocanu, apoi respins de Biroul Electoral Central (format din judecători, reprezentanți ai partidelor politice și reprezentanții Autorității Electorale Permanente, inclusiv Toni Greblă, președintele AEP, fost parlamentar PSD).
Ulterior, Înalta Curte de Casație și Justiție (ÎCCJ) a admis contestația alianței și a permis celor trei partide de opoziție să participe la alegerile din 2024 sub forma alianței ADU.
- Citește interviul integral pe Ziarul de Gardă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
VIDEO Trafic oprit la intersecția Calea 13 Septembrie – Panduri, după ce o ambulanță SMURD s-a răsturnat/ Un pacient, șoferul autospecialei și un minor au ajuns la spital
Actorul Chance Perdomo, cunoscut din serialele "Gen V" şi "Chilling Adventures of Sabrina", a murit la 27 de ani
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.